Paparangan Medan Area

**Paparangan Medan Area** tajadi antaro pasukan Sakutu jo TNI Angkatan Darat di Medan, Sumatera Utara, dan daerah sekitarnyo salamo Revolusi Nasional Indonesia.

## Pandahuluan
Manjalang barakhirnyo Perang Dunia II, Sekutu sapakaik bahwa pascaparang, Hindia Belanda akan barado di bawah kawenangan Komando Asia Tenggara nan dipimpin dek Laksamana Lord Louis Mountbatten. Sasudah Japang manyarah, pasukan Britania Raya mulai mandarat di Sumatra jo Jawa untuak mambebaskan tawanan parang, mamulangkan pasukan Japang, dan managakkan hukum jo katartiban sambia manunggu kambalinyo pamarintah kolonial Balando.

Samantar itu, pado tanggal 17 Agustus 1945, Soekarno memproklamasikan kemerdekaan Indonesia di Jakarta, dan mangangkek Muhammad Hasan sabagai gubernur Sumatra. Namun, barito proklamasi tasabuik baru diumumkan dek Hasan di Medan pado tanggal 30 September. Protes antikolonial dek panduduak satampek sagaro diadoan. Sakutu, nan baru sajo mambebaskan Indonesia dari panduduakan Japang, tibo di Pelabuhan Belawan pado tanggal 9 Oktober dan malanjuikan pajalanan ka pusek kota Medan di bawah pimpinan Brigadir Jenderal Theodore Edward Dudley Kelly, dengan maksud untuak managakkan baliak kakuasaan Balando ateh kapulauan tasabuik. Kelly mangklaim juo misi untuak mangevakuasi tawanan Japang di sakitar Medan jo daerah sakitarnyo. Pasukan sakutu dari Raj Britania Raya dan Balando segera bagabuang dengan Pemerintahan Sipil Hindia Belanda (NICA), dalam pasiapan pangambilalihan Balando. Hal iko mambuek marah banyak urang Indonesia satampek, nan maliek iko sabagai serangan tahadok kadaulatan baru negara mereka.

## Paparangan
Pado tanggal 13 Oktober 1945, salah saurang pajabaik Balando nan mangikuti Britania Raya ke pusek kota mancilok lencana merah-putiah (bendera Indonesia) punyo saurang remaja laki-laki di lua Hotel Medan, nan barado di Jalan Bali, dan manginjak-injaknyo. Hal iko mamicu bantrokan kareh, nan barubah manjadi paparangan. Hal sarupo tajadi di Berastagi, sabuah kota nan babarapo kilometer jauahnyo, babarapo tentara Britania Raya manurunkan bendera Indonesia di lua gedung pamarintah, dan bentrokan barikuiknyo manewaskan mereka. TNI Angkatan Darat malancarkan sarangan tahadok pasukan Sekutu jo NICA dalam upayo untuak marabuik gedung-gedung pamarintah nan sabalumnyo diduduaki dek Japang. Delegasi Britania Raya mangaluarkan ultimatum kapado rakyat Indonesia untuak malucuti sanjato dan manyarahkan sanjato mereka kapado Sekutu, nan indak dihiraukan.

Pado tanggal 1 Desember 1945, Sekutu baupayo mambuek zona penyangga jo mamasang rambu-rambu batuliskan pesan "Batas Tetap Wilayah Medan" di pinggiran Medan. Sambilan hari kamudian, pado tanggal 10 Desember 1945, Sekutu dan NICA malancarkan sarangan besar-besaran tahadok pasukan Indonesia nan ditampaekan di Medan. Sarangan tasabuik manyababkan banyak korban di kadua balah pihak. Kelly kamudian manyarahkan kandali wilayah di lua Medan kapado jenderal Jepang Moritake Tanabe, samantaro Medan masih di bawah kandali Sekutu. Meskipun bahasia mambuek babarapo tentara Jepang malarikan diri, nan lain malawan, sahinggo manyababkan bentrokan salamo ampek hari nan manewaskan sakitar 3.000 panduduak satampek dan 250 urang Jepang. Kakerasan di Medan balanjuik hinggo April 1946, katiko Sakutu bahasia manduduki kota tasabuik, dan pasukan Indonesia mundur ka Pematangsiantar. Sacaro batahap, Balando manambiak alih saluruah Medan hinggo barakhirnyo kakuasaan mereka di Indonesia pada tahun 1949, dan Britania Raya mundur.

## Akibaik
Pamarintah daerah Indonesia mambantuak Resimen Komando Tentara Rakyat Medan untuak malanjuikan palawanan mereka tahadok Sakutu. Komandan Iko taruih mamimpin pasukan dalam pambarontakan malawan Sekutu di Medan hinggo tahun 1949. Samantaro itu pado tanggal 30 Juli 1946, Kelly dipromosikan manjadi kolonel substantif, dan pado tanggal 1 Agustus, inyo dianugerahi Commander of the Most Excellent Order of the British Empire (C.B.E.)

## Rujuakan
* *Medan Area Mengisi Proklamasi*, Jilid I. Medan: Percetakan Waspada dan Badan Musyuwarah Pejuang R.I. Medan Area, 1976.

## Catatan kaki